ประกาศมหาวิทยาลัยแม่โจ้เรื่อง ปริญญาในสาขาวิชาอักษรย่อสำหรับสาขาวิชาครุยประจำตำแหน่งครุยวิทยฐานะและเข็มวิทยฐานะของมหาวิทยาลัยแม่โจ้พ.ศ. ๒๕๖๒ เพื่ออนุวัติตามความในมาตรา๖๗ วรรคสอง และมาตรา ๗๑ แห่งพระราชบัญญัติมหาวิทยาลัยแม่โจ้ พ.ศ. ๒๕๖๐ ในส่วนที่เกี่ยวข้องกับการกำหนดปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยแม่โจ้อาศัยอำนาจตามความในมาตรา๒๒ (๒) แห่งพระราชบัญญัติมหาวิทยาลัยแม่โจ้ พ.ศ. ๒๕๖๐ ประกอบกับมติที่ประชุมสภามหาวิทยาลัยแม่โจ้ในการประชุมครั้งที่ ๗/๒๕๖๒ เมื่อวันที่ ๖ ตุลาคม พ.ศ. ๒๕๖๒ จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศมหาวิทยาลัยแม่โจ้เรื่อง ปริญญาในสาขาวิชา อักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยแม่โจ้ พ.ศ. ๒๕๖๒ข้อ ๒[๑] ประกาศนี้ให้ใช้บังคับตั้งแต่วันถัดจากที่ประกาศในราชกิจจานุเบกษาเป็นต้นไป เว้นแต่(๑)ข้อ ๔.๓.๑ (๓) (ข) ให้ใช้บังคับตั้งแต่วันที่ ๑๘ มิถุนายน พ.ศ. ๒๕๕๒ เป็นต้นไป(๒)ข้อ ๔.๒ (๔) และ ๔.๓.๒ (๑) ให้ใช้บังคับตั้งแต่วันที่ ๑๐ กรกฎาคม พ.ศ. ๒๕๕๒ เป็นต้นไป(๓)ข้อ ๔.๓.๑ (๓) (ก) ให้ใช้บังคับตั้งแต่วันที่ ๒๗ มกราคม พ.ศ. ๒๕๕๓ เป็นต้นไป(๔)ข้อ ๔.๒ (๓) ให้ใช้บังคับตั้งแต่วันที่ ๒๘ พฤษภาคม พ.ศ. ๒๕๕๘ เป็นต้นไปข้อ๓ ประเภทของการกำหนดชื่อปริญญา แบ่งเป็นสามประเภทดังนี้(๓.๑)ปริญญาประเภทวิชาการ(๓.๒)ปริญญาประเภทวิชาชีพ(๓.๓)ปริญญาประเภทกึ่งวิชาชีพและปฏิบัติการข้อ ๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่โจ้ ดังต่อไปนี้(๔.๑)ปริญญาประเภทวิชาการ (๔.๑.๑)สาขาวิชาศิลปศาสตร์ มีปริญญาสามชั้น คือ(ก)ปริญญาเอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิตใช้อักษรย่อ ปร.ด.ชื่อภาษาอังกฤษเรียกว่า Doctorof Arts ใช้อักษรย่อ D.A. หรือ Doctor of Philosophy ใช้อักษรย่อ Ph.D.(ข) ปริญญาโท เรียกว่า ศิลปศาสตรมหาบัณฑิต ใช้อักษรย่อ ศศ.ม.ชื่อภาษาอังกฤษ เรียกว่า Master of Arts ใช้อักษรย่อ M.A.(ค)ปริญญาตรี เรียกว่า ศิลปศาสตรบัณฑิต ใช้อักษรย่อ ศศ.บ.ชื่อภาษาอังกฤษ เรียกว่า Bachelor ofArts ใช้อักษรย่อ B.A.(๔.๑.๒)สาขาวิชาวิทยาศาสตร์ มีปริญญาสามชั้น คือ(ก)ปริญญาเอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิตใช้อักษรย่อ ปร.ด.ชื่อภาษาอังกฤษเรียกว่า Doctorof Science ใช้อักษรย่อ D.Sc. หรือ D.S. หรือ Doctorof Philosophy ใช้อักษรย่อ Ph.D.(ข)ปริญญาโท เรียกว่า วิทยาศาสตรมหาบัณฑิต ใช้อักษรย่อ วท.ม.ชื่อภาษาอังกฤษเรียกว่า Masterof Science ใช้อักษรย่อ M.Sc. หรือ M.S.(ค)ปริญญาตรี เรียกว่า วิทยาศาสตรบัณฑิต ใช้อักษรย่อวท.บ.ชื่อภาษาอังกฤษเรียกว่า Bachelorof Science ใช้อักษรย่อ B.Sc. หรือ B.S.(๔.๑.๓)ปริญญาตามชื่อศาสตร์ ได้แก่ (๑)สาขาวิชารัฐศาสตร์ มีปริญญาสามชั้น คือ (ก)ปริญญาเอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิตใช้อักษรย่อ ปร.ด.ชื่อภาษาอังกฤษเรียกว่า Doctorof Political Science ใช้อักษรย่อD.Pol.Sc. หรือDoctor of Philosophy ใช้อักษรย่อ Ph.D.(ข)ปริญญาโท เรียกว่า รัฐศาสตรมหาบัณฑิต ใช้อักษรย่อ ร.ม.ชื่อภาษาอังกฤษเรียกว่า Masterof Political Science ใช้อักษรย่อ M.Pol.Sc.(ค)ปริญญาตรี เรียกว่า รัฐศาสตรบัณฑิต ใช้อักษรย่อ ร.บ.ชื่อภาษาอังกฤษ เรียกว่า Bachelor ofPolitical Science ใช้อักษรย่อ B.Pol.Sc.(๒)สาขาวิชาเศรษฐศาสตร์ มีปริญญาสามชั้น คือ(ก)ปริญญาเอก เรียกว่า เศรษฐศาสตรดุษฎีบัณฑิต ใช้อักษรย่อศ.ด. และ ปรัชญาดุษฎีบัณฑิต ใช้อักษรย่อ ปร.ด.ชื่อภาษาอังกฤษเรียกว่า Doctorof Economics ใช้อักษรย่อ D.Econ. หรือ Doctor of Philosophy ใช้อักษรย่อ Ph.D.(ข)ปริญญาโท เรียกว่า เศรษฐศาสตรมหาบัณฑิต ใช้อักษรย่อศ.ม.ชื่อภาษาอังกฤษเรียกว่า Masterof Economics ใช้อักษรย่อ M.Econ.(ค)ปริญญาตรี เรียกว่า เศรษฐศาสตรบัณฑิต ใช้อักษรย่อ ศ.บ. หรือเรียกว่า วิทยาศาสตรบัณฑิตใช้อักษรย่อ วท.บ.ชื่อภาษาอังกฤษ เรียกว่า Bachelor of Economics ใช้อักษรย่อ B.Econ. หรือ Bachelor of Science ใช้อักษรย่อ B.Sc. หรือ B.S.(๔.๒)ปริญญาประเภทวิชาชีพ(๑)สาขาวิชาการบัญชี มีปริญญาสามชั้น คือ (ก) ปริญญาเอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิตใช้อักษรย่อ ปร.ด.ชื่อภาษาอังกฤษเรียกว่า Doctorof Accountancy ใช้อักษรย่อ D.Acc. หรือ Doctor of Philosophy ใช้อักษรย่อ Ph.D.(ข) ปริญญาโท เรียกว่า บัญชีมหาบัณฑิต ใช้อักษรย่อ บช.ม.ชื่อภาษาอังกฤษ เรียกว่า Master of Accountancy ใช้อักษรย่อ M.Acc. (ค)ปริญญาตรี เรียกว่า บัญชีบัณฑิต ใช้อักษรย่อ บช.บ.ชื่อภาษาอังกฤษ เรียกว่า Bachelor ofAccountancy ใช้อักษรย่อ B.Acc. (๒)สาขาวิชาวิศวกรรมศาสตร์ มีปริญญาสามชั้น คือ(ก) ปริญญาเอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.และ ปรัชญาดุษฎีบัณฑิต ใช้อักษรย่อ ปร.ด.ชื่อภาษาอังกฤษเรียกว่า Doctorof Engineering ใช้อักษรย่อ D.Eng. หรือ Doctor of Philosophy ใช้อักษรย่อ Ph.D.(ข) ปริญญาโท เรียกว่าวิศวกรรมศาสตรมหาบัณฑิต ใช้อักษรย่อ วศ.ม.ชื่อภาษาอังกฤษเรียกว่า Masterof Engineering ใช้อักษรย่อ M.Eng.(ค)ปริญญาตรี เรียกว่า วิศวกรรมศาสตรบัณฑิต ใช้อักษรย่อ วศ.บ.ชื่อภาษาอังกฤษ เรียกว่า Bachelor ofEngineering ใช้อักษรย่อ B.Eng. (๓)สาขาวิชาการวางแผนภาคและเมือง มีปริญญาหนึ่งชั้น คือ(ก)ปริญญาโท เรียกว่า การวางแผนภาคและเมืองมหาบัณฑิต ใช้อักษรย่อ ผ.ม.ชื่อภาษาอังกฤษเรียกว่า Masterof Urban and Regional Planning ใช้อักษรย่อ M.U.R.P.(๔)สาขาวิชาสถาปัตยกรรมศาสตร์ มีปริญญาหนึ่งชั้น คือ(ก)ปริญญาตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ. ชื่อภาษาอังกฤษ เรียกว่า Bachelor ofArchitecture ใช้อักษรย่อ B.Arch. (๕)สาขาวิชาภูมิสถาปัตยกรรมศาสตร์ มีปริญญาสามชั้น คือ (ก)ปริญญาเอก เรียกว่า ภูมิสถาปัตยกรรมศาสตรดุษฎีบัณฑิต ใช้อักษรย่อ ภ.สถ.ด. และ ปรัชญาดุษฎีบัณฑิตใช้อักษรย่อ ปร.ด.ชื่อภาษาอังกฤษเรียกว่า Doctorof Landscape Architecture ใช้อักษรย่อ D.L.A. หรือ Doctor of Philosophy ใช้อักษรย่อ Ph.D.(ข)ปริญญาโท เรียกว่า ภูมิสถาปัตยกรรมศาสตรมหาบัณฑิตใช้อักษรย่อ ภ.สถ.ม.ชื่อภาษาอังกฤษเรียกว่า Masterof Landscape Architecture ใช้อักษรย่อ M.L.A.(ค)ปริญญาตรี เรียกว่า ภูมิสถาปัตยกรรมศาสตรบัณฑิต ใช้อักษรย่อ ภ.สถ.บ.ชื่อภาษาอังกฤษ เรียกว่า Bachelor ofLandscape Architecture ใช้อักษรย่อ B.L.A.(๔.๓)ปริญญาประเภทกึ่งวิชาชีพและปฏิบัติการ (๔.๓.๑)ปริญญาประเภทกึ่งวิชาชีพ(๑)สาขาวิชาบริหารธุรกิจ มีปริญญาสามชั้น คือ(ก) ปริญญาเอก เรียกว่า บริหารธุรกิจดุษฎีบัณฑิต ใช้อักษรย่อบธ.ด. และ ปรัชญาดุษฎีบัณฑิต ใช้อักษรย่อ ปร.ด.ชื่อภาษาอังกฤษเรียกว่า Doctorof Business Administration ใช้อักษรย่อ D.B.A. หรือ Doctor of Philosophy ใช้อักษรย่อ Ph.D. (ข)ปริญญาโท เรียกว่า บริหารธุรกิจมหาบัณฑิต ใช้อักษรย่อ บธ.ม.ชื่อภาษาอังกฤษเรียกว่า Masterof Business Administration ใช้อักษรย่อ M.B.A.(ค)ปริญญาตรี เรียกว่า บริหารธุรกิจบัณฑิต ใช้อักษรย่อ บธ.บ.ชื่อภาษาอังกฤษเรียกว่า Bachelorof Business Administration ใช้อักษรย่อ B.B.A.(๒)สาขาวิชาบริหารศาสตร์ มีปริญญาหนึ่งชั้น คือ (ก)ปริญญาเอก เรียกว่า ปรัชญาดุษฎีบัณฑิต ใช้อักษรย่อ ปร.ด.ชื่อภาษาอังกฤษ เรียกว่า Doctor of Philosophy ใช้อักษรย่อ Ph.D.(๓)สาขาวิชารัฐประศาสนศาสตร์ มีปริญญาสองชั้น คือ(ก) ปริญญาโท เรียกว่า รัฐประศาสนศาสตรมหาบัณฑิต ใช้อักษรย่อรป.ม.ชื่อภาษาอังกฤษเรียกว่า Masterof Public Administration ใช้อักษรย่อ M.P.A.(ข)ปริญญาตรี เรียกว่า รัฐประศาสนศาสตรบัณฑิต ใช้อักษรย่อรป.บ.ชื่อภาษาอังกฤษเรียกว่า Bachelorof Public Administration ใช้อักษรย่อ B.P.A.(๔.๓.๒)ปริญญาประเภทปฏิบัติการ(๑)สาขาวิชาเทคโนโลยีภูมิทัศน์ มีปริญญาหนึ่งชั้น คือ(ก) ปริญญาตรี เรียกว่าเทคโนโลยีบัณฑิต ใช้อักษรย่อ ทล.บ.ชื่อภาษาอังกฤษ เรียกว่า Bachelor of Technology ใช้อักษรย่อ B.Tech. (๒)สาขาวิชาเทคโนโลยีการเกษตร มีปริญญาสามชั้น คือ(ก) ปริญญาเอก เรียกว่า เทคโนโลยีการเกษตรดุษฎีบัณฑิตใช้อักษรย่อ ทษ.ด. และ ปรัชญาดุษฎีบัณฑิต ใช้อักษรย่อ ปร.ด.ชื่อภาษาอังกฤษเรียกว่า Doctorof Agricultural Technology ใช้อักษรย่อ D.Ag.Tech. หรือ Doctor of Philosophy ใช้อักษรย่อ Ph.D.(ข) ปริญญาโท เรียกว่า เทคโนโลยีการเกษตรมหาบัณฑิต ใช้อักษรย่อทษ.ม.ชื่อภาษาอังกฤษเรียกว่า Masterof Agricultural Technology ใช้อักษรย่อ M.Ag.Tech.(ค)ปริญญาตรี เรียกว่า เทคโนโลยีการเกษตรบัณฑิต ใช้อักษรย่อ ทษ.บ.ชื่อภาษาอังกฤษเรียกว่า Bachelorof Agricultural Technology ใช้อักษรย่อ B.Ag.Tech.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยข้อ ๕ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย อธิการบดี และคณาจารย์ประจำในมหาวิทยาลัย มีดังต่อไปนี้(๑) นายกสภามหาวิทยาลัย ครุยทำด้วยผ้าหรือแพรสีเขียว เย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบ และจีบที่หัวไหล่ ตัวเสื้อผ่าอกตลอดมีแถบผ้าหรือกำมะหยี่สีเทาอ่อน กว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อมีเชือกเกลียวสีทองเย็บติดสาบทั้งสองด้านตลอดแนวปลายแขนปล่อยกว้างยาวระดับข้อมือตอนกลางแขนทั้งสองข้างมีแถบผ้าหรือกำมะหยี่สีเทาอ่อนกว้าง ๕ เซนติเมตร ล้อมรอบด้วยเชือกเกลียวสีทอง จำนวนสี่แถบติดเรียงกันโดยมีระยะห่าง๕ เซนติเมตร บริเวณสาบคอเสื้อด้านหน้าและด้านหลัง มีสังวาลทำด้วยโลหะสีทองแขวนโดยรอบบริเวณหัวไหล่ทั้งสองข้างมีผ้าลายโปร่งสีทองพับซ้อนกันเย็บติดเสื้อ(๒)กรรมการสภามหาวิทยาลัย สวมครุยประจำตำแหน่งเช่นเดียวกับนายกสภามหาวิทยาลัย แต่บริเวณสาบคอเสื้อด้านหน้าและด้านหลังมีสังวาลทำด้วยโลหะสีเงินแขวนโดยรอบ และบริเวณหัวไหล่ทั้งสองข้าง ไม่มีผ้าลายโปร่งสีทองพับซ้อนกันเย็บติดเสื้อ(๓) อธิการบดี สวมครุยประจำตำแหน่งเช่นเดียวกับนายกสภามหาวิทยาลัยแต่บริเวณสาบคอเสื้อด้านหน้าและด้านหลัง มีสังวาลทำด้วยโลหะสีเงินแขวนโดยรอบและบริเวณหัวไหล่ทั้งสองข้าง ไม่มีผ้าลายโปร่งสีทองพับซ้อนกันเย็บติดเสื้อ(๔) คณาจารย์ประจำของมหาวิทยาลัย ครุยทำด้วยผ้าหรือแพรสีน้ำตาลเข้มเย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบ และจีบที่หัวไหล่ตัวเสื้อผ่าอกตลอด มีแถบผ้าหรือกำมะหยี่สีแดงเลือดนก กว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้าง มีแถบผ้าหรือกำมะหยี่สีแดงเลือดนกกว้าง ๕ เซนติเมตร จำนวนสามแถบติดเรียงกันโดยมีระยะห่างกัน ๕ เซนติเมตร ที่คอเสื้อมีพู่ทำด้วยไหมสีน้ำตาลเข้ม ยาว๑๐ เซนติเมตร ผูกห้อยลงมาที่หน้าอก ปลายแขนปล่อยกว้างยาวระดับข้อมือ มีผ้าคล้องคอด้านนอกทำด้วยผ้าหรือแพรสีน้ำตาลเข้มด้านในทำด้วยผ้าหรือแพรสีเขียว สีขาว และสีเหลืองขนาดเท่ากันมีแถบผ้าหรือกำมะหยี่สีแดงเลือดนก กว้าง ๘ เซนติเมตร ทาบรอบคอ ปลายรอบนอกของผ้าคล้องคอขลิบด้วยผ้าหรือแพรสีเหลืองข้อ๖ ครุยวิทยฐานะของมหาวิทยาลัยแม่โจ้ มีสามชั้นดังต่อไปนี้(๑)ครุยดุษฎีบัณฑิต ทำด้วยผ้าหรือแพรสีดำ เย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบ และจีบที่หัวไหล่ ตัวเสื้อผ่าอกตลอดมีแถบผ้าหรือกำมะหยี่สีเขียวเข้ม กว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อปลายแขนปล่อยกว้างยาวระดับข้อมือ ตอนกลางแขนทั้งสองข้างมีแถบผ้าหรือกำมะหยี่สีเขียวเข้มกว้าง ๕ เซนติเมตร ล้อมรอบด้วยเชือกเกลียวสีทอง จำนวนสามแถบติดเรียงกันโดยมีระยะห่าง๕ เซนติเมตร ที่คอเสื้อมีพู่ ทำด้วยไหมสีตามสีประจำคณะ วิทยาลัย บัณฑิตวิทยาลัย มหาวิทยาลัยแม่โจ้- แพร่ เฉลิมพระเกียรติ มหาวิทยาลัยแม่โจ้ - ชุมพร ยาว ๑๐ เซนติเมตร ผูกห้อยลงมาที่หน้าอกมีผ้าคล้องคอด้านนอกทำด้วยผ้าหรือแพรสีดำ ด้านในทำด้วยผ้าหรือแพรสีเขียว สีขาวและสีเหลืองขนาดเท่ากันมีแถบผ้าหรือกำมะหยี่ สีเขียวเข้ม กว้าง ๘ เซนติเมตร ประกอบด้วยหมวกแผ่นสี่เหลี่ยมจัตุรัสยาวด้านละ๒๔ เซนติเมตร ทำด้วยผ้าหรือแพรสีดำติดดุมสีดำที่กึ่งกลางหมวกหนึ่งดุม มีพู่ทำด้วยดิ้นสีทองยาว ๒๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิต แต่ตอนกลางแขนทั้งสองข้างมีแถบผ้าหรือกำมะหยี่สีเขียวเข้ม กว้าง ๕ เซนติเมตร ล้อมรอบด้วยเชือกเกลียวสีทองจำนวนสองแถบติดเรียงกันโดยมีระยะห่าง๕ เซนติเมตร และหมวกมีพู่ทำด้วยดิ้นสีตามสีประจำคณะ วิทยาลัย บัณฑิตวิทยาลัย มหาวิทยาลัยแม่โจ้- แพร่ เฉลิมพระเกียรติ มหาวิทยาลัยแม่โจ้ - ชุมพร ยาว ๒๒ เซนติเมตร(๓)ครุยบัณฑิต เช่นเดียวกับครุยมหาบัณฑิต แต่ตอนกลางแขนทั้งสองข้างมีแถบผ้าหรือกำมะหยี่สีเขียวเข้มกว้าง ๕ เซนติเมตร ล้อมรอบด้วยเชือกเกลียวสีทอง จำนวนหนึ่งแถบและหมวกมีพู่ทำด้วยดิ้นสีตามสีประจำคณะ วิทยาลัย บัณฑิตวิทยาลัยมหาวิทยาลัยแม่โจ้ - แพร่ เฉลิมพระเกียรติ มหาวิทยาลัยแม่โจ้ - ชุมพร ยาว ๒๒เซนติเมตรข้อ ๗ สีประจำคณะวิทยาลัย บัณฑิตวิทยาลัย มหาวิทยาลัยแม่โจ้ - แพร่ เฉลิมพระเกียรติ และมหาวิทยาลัยแม่โจ้- ชุมพร มีดังต่อไปนี้(๑) คณะผลิตกรรมการเกษตร สีเหลืองข้าวโพด(๒) คณะวิศวกรรมและอุตสาหกรรมเกษตร สีแดงเลือดหมู(๓) คณะวิทยาศาสตร์ สีส้ม(๔) วิทยาลัยบริหารศาสตร์ สีเขียวไพร(๕) คณะบริหารธุรกิจ สีฟ้าอ่อน(๖) คณะพัฒนาการท่องเที่ยว สีทอง(๗) คณะเทคโนโลยีการประมงและทรัพยากรทางน้ำ สีน้ำเงิน(๘) คณะศิลปศาสตร์ สีชมพู(๙) คณะเศรษฐศาสตร์ สีม่วง(๑๐) คณะสารสนเทศและการสื่อสาร สีแดงสด(๑๑) คณะสถาปัตยกรรมศาสตร์และการออกแบบสิ่งแวดล้อม สีน้ำตาลทอง(๑๒) คณะสัตวศาสตร์และเทคโนโลยี สีชมพูอมส้ม(๑๓) วิทยาลัยพลังงานทดแทน สีขาว(๑๔) บัณฑิตวิทยาลัย สีเงิน(๑๕) มหาวิทยาลัยแม่โจ้ - แพร่ เฉลิมพระเกียรติ สีเทาฟ้า(๑๖) มหาวิทยาลัยแม่โจ้ - ชุมพร สีฟ้ามรกต(๑๗) วิทยาลัยนานาชาติ สีเขียวมรกตข้อ๘ เข็มวิทยฐานะของมหาวิทยาลัยแม่โจ้สำหรับผู้ได้ปริญญามีลักษณะเป็นรูปสี่เหลี่ยมผืนผ้าส่วนด้านล่างมน ทำด้วยโลหะลงยา พื้นสีเขียว สีขาว สีเหลือง ขอบโดยรอบเป็นสีเขียว มีเครื่องหมายมหาวิทยาลัยอยู่ตรงกลางสำหรับชาย ขนาดกว้าง ๑.๕ เซนติเมตร ยาว ๓ เซนติเมตร และสำหรับหญิงขนาดกว้าง ๑.๕ เซนติเมตรยาว ๒.๕ เซนติเมตรข้อ ๙ ให้มหาวิทยาลัยแม่โจ้จัดทำครุยประจำตำแหน่งครุยวิทยฐานะ และเข็มวิทยฐานะ ตามประกาศนี้ขึ้นไว้เป็นตัวอย่างข้อ๑๐ ให้อธิการบดีรักษาการตามประกาศนี้ในกรณีที่มีปัญหาจากการปฏิบัติตามประกาศนี้ ให้อธิการบดีเป็นผู้วินิจฉัยชี้ขาดประกาศ ณวันที่ ๓๐ ตุลาคม พ.ศ. ๒๕๖๒อำนวย ยศสุขนายกสภามหาวิทยาลัยแม่โจ้อัมพิกา/จัดทำ๒๗ พฤศจิกายน๒๕๖๓สุภาทิพย์/ตรวจ๒ ธันวาคม ๒๕๖๓[๑] ราชกิจจานุเบกษาเล่ม ๑๓๖/ตอนพิเศษ ๓๐๔ ง/หน้า ๒๒/๑๓ ธันวาคม ๒๕๖๒